大山腳

大山腳（粵拼：daai6 saan1 geuk3，馬來話：Bukit Mertajam，簡稱「BM」）係馬來西亞檳城州威省威中縣縣城，隸屬於威省市政廳。截至2010年，大山腳（核心地區）一共有 13,097 名居民，同時亦係2010年馬來西亞唐人人口百分比佔最高嘅城市。大山腳西北臨北海，東臨居林，南臨高淵，西邊隔檳威海峽同檳島相望。市區居民以華裔為主，當中潮州人佔多數，潮州話係市區一帶主要溝通語言。
大山腳喺19世紀作為農業區成立，但係隨住通往北賴嘅鐵路線建成，大山腳亦發展成為交通樞紐。直到今日，大山腳火車站（中文：大山腳站）仍然係威省一個主要嘅馬來亞鐵道車站。
大山腳嘅天主教教會亦出名，當中出名嘅教堂有大山腳聖安納堂。教堂係東南亞每年度諾維娜（英文：Novena）慶祝活動嘅主要地點之一。

詞源
大山腳嘅名嚟自卓坤山，馬來文意思係指「尖山」。據說呢個係對呢個地區地理嘅本土參考，Mertajam山形成咗最高嘅露頭。

地理
ー個喺卓坤山附近嘅稻田
大山腳靠近卓坤山，周圍係平坦沖積平原。大山腳北鄰峇東埔（英文：Permatang Pauh），東鄰 Mengkuang Titi（英文：Mengkuang Titi），南鄰阿兒瑪（中文：阿兒瑪）同峇冬丁宜（英文：Permatang Tinggi），西臨武吉敏惹（英文：Bukit Tengah）嘅工業區。

氣候
大山腳喺柯本氣候分類法下被歸類為熱帶雨林氣候（「Af」級）。大山腳平均氣溫大約係27.4 °C（81.3 °F），降水量則平均有2,438毫米（96.0英寸）。

非馬來西亞人
  
3.44%
根據馬來西亞統計局進行嘅2010年人口普查，大山腳有13,097人。 大山腳近四分之三人口由華人組成，其次係馬來人佔13% 以及印度人佔9%。

交通
大山腳新火車站台
馬來亞鐵道ETS電動列車停泊喺大山腳火車站
大山腳交通完善，北上有雙溪大年、亞羅士打等城市，南下則能夠抵達高淵、太平、怡保、吉隆坡等市鎮。喺大山腳設有出口嘅高速公路有南北大道（柔府出口）同北海－居林大道（孟光湖出口）。大山腳可以通過馬來亞鐵道通勤鐵路（KTM Komuter）嘅大山腳火車站（中文：大山腳站）抵達。呢個站唔單只係兩條通勤鐵路路線嘅換乘站，亦係KTM電動列車服務嘅停靠站點之一。
檳城快捷通嘅路線606、701、702、707、709同802服務大山腳居民，將大山腳同威省其他地區連接起嚟，例如北海、北賴、柔府（英文：Juru, Malaysia）、新邦安拔（中文：新邦安拔）以及高淵（中文：高淵）。呢啲路線由檳城快捷通嘅舒緩堵塞運輸（CAT）補充，係大山腳入面嘅免費巴士服務。Cityliner亦喺大山腳同北海之間經營一條額外嘅巴士路線。
其他交通方式仲有Grab召車服務等。

管治
威省市政廳（中文：威省市政廳）位於柏達鎮嘅總部
柏達鎮係威省地方政府嘅行政中心，係檳城大陸嘅一半。MBSP大樓喺2006年完工，係威省市政廳（中文：威省市政廳）嘅總部。
另外，威中縣（中文：威中縣）嘅地區同土地辦公室喺Jalan Betek。作為呢個地區嘅所在地，大山腳亦包含嗰個地區嘅治安法庭。
威省市政廳負責城市規劃、文物保護、公眾健康、衛生、廢物管理、交通管理、環境保護、建築控制、社會經濟發展同城市基礎設施嘅一般維護。
市長由檳城州政府委任，任期兩年，24名市議員任期一年。現任威省市長為係自2017年7月1號擔任至今嘅羅查里，佢原本係威省市議會（市政廳前身）秘書。

國州選區
大山腳下有一個國會議席（中文：大山腳國會議席），呢個議席喺馬來西亞下議院嘅代表為嚟自民主行動黨嘅沈志強（中文：沈志強）。
同時，大山腳範圍總共有5個州議席，以下係各選區嘅州議員：
國會編號
州編號
州議席
州議員
政黨

阿兒瑪
阿兒瑪（Alma），喺大山腳同居林之間，原本係一個小鄉村同一片椰林，喺經過發展商發展後成為一個擁有大約3萬人嘅市郊。阿兒瑪以唐人為主，但係馬來人同印度人亦喺當地有顯著嘅人口，大山腳永旺商場、Tesco坐落喺度。

武吉敏惹
武吉敏惹（Bukit Minyak）喺阿兒瑪西邊，以鐵路軌道為界，永旺霸市（AEON BiG）同武吉敏惹工業區位於此。

武吉丁雅
武吉丁雅（Bukit Tengah，以前叫打馬山/打麻山）喺北賴同大山腳市區之間，當地主要係住宅區。

柔府
柔府（Juru）喺南北大道大山腳路段嘅西邊，以柔府汽車城（Auto City）聞名，係大山腳北上南下嘅樞紐。

武拉必
武拉必（Berapit）喺市區北面，係一個華人新村，嚮1951年開埠，在此之前叫「榴蓮徑」（Durian Kang）。佢係馬來西亞羽毛球一哥拿督李宗偉細個住嘅地方。每年農曆7月嘅大山腳盂蘭盛會大約10公尺高嘅紙紮大士爺，就係由新村一名老匠人黃財旺所制作。

直落卓坤
直落卓坤（Cherok To'kun，舊譯「齊洛督君」”）喺居林路旁，阿兒瑪北面，係馬來西亞希望聯盟主席安華嘅家鄉，大山腳最高點卓坤山（Tokun Hill）同森林公園就位於此。

高巴三萬
高巴三萬（Kubang Semang，同本南地「Penanti」臨近）喺武拉必北邊，係一個華人新村，北海－居林大道喺大山腳嘅交通樞紐同端姑拜潤師範學院就係喺度。

馬章武莫
馬章武莫（Machang Bubok）喺阿兒瑪東邊同檳城邊境，亦係個華人新村，以海東媽廟聞名。

峇冬丁宜
峇冬丁宜（Permatang Tinggi）喺大山腳南面，係檳怡大道（聯邦1號公路）喺大山腳南面嘅入口，同威南縣新邦安拔接壤。喺峇冬丁宜入面有一個華人新村，周邊亦有好多宗教場所，例如歷史悠久嘅天主教峇冬丁宜聖母聖名堂同百年福德祠、周仙宮、慈悲娘娘廟、廣福廟，至歷史冇咁耐嘅太子殿、振聖閣等，都係峇冬丁宜當地嘅地標同觀光點之一。

醫療
大山腳醫院由馬來西亞衛生部營運，係分佈喺檳城州嘅6間公立醫院之一。喺1890年完工，依家係一間非專科醫院，可以容納 
242張病床。佢提供有限治療服務，包括婦科、兒科同精神科。
大山腳亦有一間私家醫院，叫 KPJ 檳城專科醫院。呢間醫院由柔佛機構（中文：柔佛機構）擁有，提供236張病床，提供各種專科治療，例如腸胃學、物理治療、碎石術同洗血服務。

教育
大山腳擁有唔同教育機構，其中有17間中學。大山腳日新中學係大山腳僅有嘅國民型華文中學，而日新獨立中學同樣係僅有嘅獨立中學。大山腳柔府區域目前缺乏中學，而市區外亦缺乏一間華文中學。

圖書館
大山腳市中心有一間公共圖書館——大山腳圖書館。大山腳永旺商場入面有一間圖書館，提供電腦同閱覽書籍。

體育
拿督李宗偉
大山腳為馬來西亞培育咗唔少傑出的運動員，例如曾經獲得3次奧運銀牌嘅拿督威拉李宗偉（喺峇眼色海出世）、吳堇溦、鍾慧琪等。
大山腳主要體育場所有喺柏迪路旁嘅威省市體育場，其中有一座足球場、公共游泳池同跑道。而跑道亦喺2014年進行過提升工程。而武拉必亦有一間室內羽毛球館。

名人
拿督李宗偉：世界第一羽毛球選手，馬來西亞頭號羽球男單，2008、2012同2016年3屆奧運會羽球男單銀牌得主。
丹斯里王保尼：檳州第一任首席部長。
安華：希望聯盟實權領袖，曾經係馬來西亞副首相。
陳勢安：馬來西亞籍歌手，目前喺台灣發展。
王進昌：筆名王葛，1922年出世，祖籍廣東普寧，曾經擔任高淵培德小學教職同校長，著作包括散文集「路上」同詩集「雨天的詩」

旅遊景點
大山腳聖安納堂係東南亞每年度諾維娜（英文：Novena）慶祝活動嘅集中地
坐落喺惹蘭巴剎嘅福德正心寺廟
建於1888年，大山腳聖安納堂係大山腳最出名嘅地標之一。佢係天主教檳城教區（中文：天主教檳城教區）嘅堂區之一。每年，呢個教堂都會舉辦諾維娜（英文：Novena）節日，係東南亞最大型舉辦諾維娜節日嘅教堂之一，每年吸引大約100,000名遊客
呢個地區有好多旅遊景點，包括大山腳市場同附近嘅福德正心寺廟。福德正心寺廟係一座道教寺廟，喺1886年起。當時，呢座寺廟擁有市中心大部分土地，並負責大山腳市場嘅開發。呢座喺19世紀後期起好嘅兩層樓市場喺1934年由英國當局進行過最後一次翻新。